Վերջին մի քանի ամսում <Արցախէներգո> փակ բաժնետիրական ընկերության Ստեփանակերտի մասնաճյուղի հետ համատեղ քաղաքում իրականացվել են էլեկտրամոնտաժային, մասնավորապես` նոր հենասյուների տեղադրման և օդային գծերի ապահովման, լուսատուների փոխարինման աշխատանքներ: Մայրաքաղաքի Կրկժան և Նաբերեժնայա թաղամասերում ու մի շարք այլ ծայրամասային փողոցներում շարքից դուրս եկած հին հենասյուները փոխարինվել են նորերով, անցկացվել է 0.4 կվտ օդային գծի նոր ցանց: Քաղաքի փողոցներում անհամեմատ ավելացել է լուսատուների քանակը: